**Беларускі дзяржаўны ўніверсітэт**

**Зацвярджаю**

Прарэктар па вучэбнай рабоце

\_\_\_\_\_\_\_\_\_\_\_\_\_\_\_\_ А.В. Данільчанка

\_\_\_\_\_\_\_\_\_\_\_\_\_\_\_\_\_\_\_\_

(дата зацвярждэння)

Рэгістрацыйны № УД-\_\_\_\_\_\_/р.

**Паліталогія журналістыкі**

**Вучэбная праграма ўстановы вышэйшай адукацыі па вучэбнай дысцыпліне для спецыяльнасці:**

**1-23 01 08-01 Журналістыка (па напрамках);**

**1-23 01 09 Журналістыка міжнародная**

Факультэт \_\_журналістыкі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кафедра \_\_\_сацыялогіі журналістыкі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Курс (курсы) \_\_3\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Семестр (семестры)\_\_\_6\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лекцыі \_\_14\_\_\_\_\_\_\_\_\_ Экзамен \_\_\_––\_\_\_\_\_\_\_

Практычныя (семінарскія)

заняткі \_\_16\_\_\_\_\_\_\_\_\_ Залік\_\_\_6\_\_\_\_\_\_\_\_\_\_\_\_

(семестр)

КСР

\_4\_\_\_\_\_\_\_\_\_\_\_ Курсавы праект (работа) \_–\_\_\_\_\_\_\_

Усяго аўдыторных

гадзін па дысцыпліне \_34\_\_\_\_\_\_\_\_\_

(количество часов)

Усяго гадзін Форма атрымання

па дысцыпліне \_\_54\_\_\_\_\_\_\_\_ вышэйшай адукацыі \_\_дзённая\_\_

Склаў (ля)\_\_В.П, Вараб’ёў, кандыдат філалагічных навук, дацэнт\_\_

2013 г.

Вучэбная праграма складзена на аснове тыпавой праграмы дысцыпліны

«Паліталогія журналістыкі» № ., прат. № ад г.

Разгледжана і рэкамендавана для зацвярджэння кафедрай сацыялогіі журналістыкі

прат. № 1 ад 30.08.2013 г.

Загадчык кафедры

\_\_\_\_\_\_\_\_\_\_\_ В.П. Вараб’ёў

Узгоднена і рэкамендавана да зацвярджэння Вучэбна-метадычнай камісіяй Інстытута журналістыкі БДУ

\_\_\_\_\_\_\_\_\_\_\_\_\_\_\_\_\_\_\_\_

(дата, № пратакола)

Старшыня

\_\_\_\_\_\_\_\_\_\_\_\_\_\_\_\_ В.М. Самусевіч

(подпіс)

**1. ТЛУМАЧАЛЬНАЯ ЗАПІСКА**

**1.1. Мэты выкладання дысцыпліны.**

**Паліталогія журналістыкі (медыяпаліталогія)** – навука аб заканамернасцях функцыянавання журналістыкі як палітычнага інстытута грамадства. Яна вывучае эвалюцыю журналістыкі ў палітычным жыцці і сістэме ўзаемадзеяння палітычных інстытутаў грамадства. Паліталогія журналістыкі фарміруецца як асобны навуковы накірунак. Гэта звязана з тым, што яна раскрывае, асэнсоўвае пэўны **ўзровень** **рэчаіснасці**, які не можа быць растлумачаны **ні паліталогіяй, ні журналістыкай па-асобку**.

Паліталогія журналістыкі як міждысцыплінарная галіна тэарэтычных ведаў і практыкі разглядае журналістыку ў якасці палітычнага інстытута грамадства. Медыяпаліталогія вывучае ўзаемадзеянне сродкаў масавай інфармацыі з уладнымі інстытутамі дзяржавы і палітычнымі арганізацыямі, разглядае журналістыку як суб’ект палітычнага працэсу, як фактар сацыядынамікі палітычнай прасторы і сацыяльна-палітычнай трансфармацыі грамадства, асэнсоўвае ролю сродкаў масавай інфармацыі ў фарміраванні камунікатыўнага характару палітыкі дзеля выпрацоўкі і рэалізацыі канструктыўнай стратэгіі развіцця грамадства.

**Аб’ектам паліталогіі** **журналістыкі** з’яўляюцца рэдакцыі СМІ і палітычныя інстытуты грамадства, журналісты і палітыкі, спажыўцы інфармацыйна-палітычнага прадукту, матэрыялы газет, праграмы радыё і тэлебачання. **Прадмет паліталогіі журналістыкі** складаюць: а) заканамернасці функцыянавання журналістыкі як палітычнага інстытута, які выконвае місію праектавання і прэзентацыі палітыкі, удзельнічае ў кіраванні грамадствам і самакіраванні; б) узаемадзеянні, узаемасувязі, узаемаадносіны паміж палітычнымі суб’ектамі ў працэсе іх медыйнай дзейнасці. Іншымі словамі, прадметам вывучэння з’яўляюцца інфармацыйна-палітычныя з’явы, працэсы ў сучаснай журналістыцы, камунікатыўныя тэндэнцыі ў палітычнай сферы грамадства ва ўзаемасувязях і ўзаемаўплывах.

**1.2. Задачы вывучэння дысцыпліны.** Паліталогія журналістыкі ставіць сваёй задачай:

* сфарміраваць у студэнта веды ў галіне ўзаемадзеяння сістэмы сродкаў масавай інфармацыі з уладнымі інстытутамі дзяржавы і палітычнымі арганізацыямі;
* выпрацаваць комплексны падыход да журналістыкі як палітычнага і сацыяльнага інстытута грамадства, суб’екта палітычнага працэсу;
* замацаваць тэарэтычныя веды і практычныя навыкі на ўзроўні палітычнай культуры журналіста ў адпаведнасці з дынамікай працэсаў, месцам і роляй сістэмы СМІ ў палітычнай прасторы Беларусі;
* пазнаёміць студэнтаў з мадэлямі функцыянавання журналістыкі ў розных палітычных сістэмах (ад інструментальнай мадэлі да электаральнай);
* паказаць сукупнасць рыс суб’ектнасці журналістыкі, вызначальныя фактары тапалогіі СМІ ў палітычнай прасторы Беларусі, асноўныя формы і накірункі ўдзелу журналістыкі ў палітычным працэсе (журналістыка як структурны элемент палітычнай сістэмы і як фактар рэформаў, развіцця палітычнага асяродку, трансфармацыі грамадства);
* раскрыць тэхналогіі ўздзеяння журналістыкі на палітычны працэс (тэхналогія дыялогавага ўзаемадзеяння, інфармацыйнага абмену –грамадска-палітычная дыскусія (дыялог), грамадская экспертыза, маніторынг палітычных інтарэсаў; тэхналогія маніпуляцыйнага кшталту – дэзінфармацыя, дыфамацыя, сцэнарныя версіі, інтэлектуальныя правакацыі, рэйтынгавыя хвалі, інфармацыйныя войны);
* засяродзіць увагу на тыпах інфармацыйна-публіцыстычнай дзейнасці ў публічнай сферы суб’ектаў палітычнага працэсу (сітуацыйны і стратэгічны падыходы; журналістыка і публічная палітыка, журналістыка і медыятызаваная палітыка);
* дапамагчы студэнтам усвядоміць месца і ролю дзяржавы ў фарміраванні інфармацыйнай палітыкі; формы і метады палітыка-прававога рэгулявання інфармацыйнай сферы, формы кантролю грамадства за дзейнасцю прэсы і падтрымкі свабоды СМІ;
* пазнаёміць студэнтаў з тэхналогіямі скіраванага ўздзеяння на прэсу з боку палітычных структур, уласнікаў інфармацыйных прадпрыемстваў;
* асэнсаваць асаблівасці дзейнасці палітычных аглядальнікаў і каментатараў як удзельнікаў палітычнага працэсу.

**1.3. Месца дысцыпліны ў прафесійнай падрыхтоўцы выпускніка і сувязь з іншымі вучэбнымі дысцыплінамі.** Дысцыпліна арыентавана на спалучэнне тэарэтычных ведаў па сацыяльна-гуманітарных дысцыплінах з практычнай дзейнасцю рэдакцый і журналістаў. Яна карэспандуецца з тэарэтычным курсам «Асновы журналістыкі», з тэарэтычна-практычным курсам «Асновы творчай дзейнасці журналіста», нарошчвае спецыяльную прафесійную падрыхтоўку, уваходзячы ў наступны комплекс дысцыплін: эканоміка і менеджмэнт журналістыкі; сацыялогія журналістыкі; псіхалогія журналістыкі; прававыя асновы журналістыкі; прафесійная этыка журналіста. Інтэгруючы падыходы спецыяльных прафесійных і сацыяльна-гуманітарных навук, гэтая дысцыпліна раскрывае сістэму прыёмаў і метадаў вырашэння асноўных інфармацыйна-палітычных праблем сучаснай журналістыкі і творчых прафесійных задач журналіста.

**1.4. Патрабаванні да ўзроўню засваення зместу дысцыпліны**. У выніку засваення лекцыйнага курса, удзелу ў семінарах, вывучэння літаратурных крыніц, а таксама самастойных заняткаў студэнт павінен набыць сістэмнае ўяўленне аб палітычнай **канстанце** журналістыкі, навучыцца карыстацца тэрміналагічным апаратам медыяпаліталогіі для палітычнага аналізу і мадэліравання прафесійных акцый і кампаній, замацаваць устойлівыя навыкі працы са спецыяльнай літаратурай, аператыўна і творча ўдзельнічаць у асвятленні палітычнага жыцця краіны.

Выпускнік павінен **ведаць:**

* сістэму ўзаемадзеяння журналістыкі з іншымі палітычнымі інстытутамі грамадства;
* палітычную тэорыю функцыянавання СМІ, статус журналістыкі як палітычнага інстытута грамадства;
* мадэлі функцыянавання журналістыкі ў розных палітычных сістэмах;
* тыповыя формы і асноўныя накірункі ўдзелу журналістыкі ў палітычным працэсе;
* тэхналогіі ўздзеяння журналістыкі на палітычны працэс (дыялогавае ўздзеянне, інфармацыйны абмен, грамадска-палітычная дыскусія, грамадская экспертыза, маніторынг палітычных інтарэсаў, сцэнарная версія, рэйтынгавая хваля, інтэлектуальная правакацыя, дэзінфармацыя, інфармацыйная вайна);
* месца і ролю дзяржавы ў фарміраванні інфармацыйнай палітыкі, формы кантролю грамадства за дзейнасцю прэсы і падтрымкі свабоды СМІ;
* тэхналогіі скіраванага ўздзеяння на прэсу з боку палітычных структур, уласнікаў інфармацыйных прадпрыемстваў;
* асаблівасці дзейнасці палітычных аглядальнікаў і каментатараў, парламентскіх карэспандэнтаў.

**умець:**

* аналізаваць і мадэліраваць прафесійныя акцыі і кампаніі ў палітычнай журналістыцы;
* планаваць і асвятляць у прэсе палітычнае жыццё краіны і рэгіёна;
* выконваць функцыю палітычнага каментатара, палітычнага аглядальніка, парламентскага карэспандэнта, супрацоўніка прэс-службы (заканадаўчай, выканаўчай, судовай структур, партый і грамадскіх аб’яднанняў).

**1. 5. Метадычная арганізацыя курса.**

1. У лекцыйным раздзеле асвятляюцца тэмы, фрагментарна прадстаўленыя ў вучэбна-метадычнай літаратуры, а таксама канцэптуальныя і дыскусійныя пытанні.

2. На семінарскіх занятках, калёквіумах, дзелавых гульнях, «круглых сталах» студэнты выступаюць з публіцыстычнымі аглядамі СМІ па актуальных праблемах палітычнай журналістыкі, рыхтуюць і публічна абараняюць аўтарскія публікацыі (не менш за дзве).

3. Самастойная праца студэнтаў (акадэмічная, рэдакцыйна-практычная) скіравана на авалоданне палітычнай праблематыкай сучаснай журналістыкі, палітычнай культурай журналіста, методыкай палітычных даследаванняў і арганізацыяй іх правядзення.

4. Агульная колькасць гадзін па спецыяльнасці «Журналістыка» (па напрамаках), якія адводзяцца на вывучэнне дадзенай дысцыпліны – 54, з іх 34 гадзіны – аўдыторныя (14 гадзін лекцыйных заняткаў, 16 гадзін практычных заняткаў, 4 КСР).

Агульная колькасць гадзін па спецыяльнасці «Журналістыка міжнародная» – 98, з іх 34 гадзіны – аўдыторныя (14 лекцыйных гадзін, 16 гадзін практычных заняткаў, 4 КСР).

Прамежкавы кантроль ведаў і кантроль самастойнай працы студэнтаў рэкамендуецца праводзіць з дапамогай міні-залікаў, субяседавання, тэсціравання па асобных тэмах, навуковых дакладаў і праектаў да штогадовай студэнцкай навуковай канферэнцыі. Выніковым кантролем ведаў студэнтаў можа быць залік або экзамен.

**2. ЗМЕСТ ВУЧЭБНАГА МАТЭРЫЯЛУ**

|  |  |  |  |  |  |  |
| --- | --- | --- | --- | --- | --- | --- |
| № | Назва  раздзела, тэмы | Колькасць аўдыторных гадзін | | | | |
| усяго | у тым ліку | | | |
| лек. | прак.  зан. | лабор.  зан. | КСР |
| 1. | Паліталогія журналістыкі як навуковая і вучэбная дысцыпліна | 4 | 2 | 2 |  |  |
| **2** | Палітычная культура журналіста | 4 | 2 | 2 |  |  |
| **3.** | Палітычныя мадэлі функцыянавання журналістыкі: канцэпцыі і практыка | 4 | 2 | 2 |  |  |
| **4.** | Палітычны выбар журналіста і журналісцкая пазіцыя ў палітычным працэсе | 4 | 2 |  |  | 2 |
| **5.** | Журналістыка і палітычныя ідэалогіі | 4 | 2 | 2 |  |  |
| **6.** | Журналістыка і ўлада: алгарытмы партнёрства | 4 | 2 | 2 |  |  |
| **7** | Удзел СМІ ў выбарных кампаніях | 4 | 2 | 2 |  |  |
| **8** | Інфармацыйная ўстойлівасць палітычнай сістэмы: канстытуіраванне дзейнасці ўлад (заканадаўчай, выканаўчай, судовай) з дапамогай інстытута журналістыкі | 2 | -- | 2 |  |  |
| **9** | СМІ і палітычныя партыі | 2 | -- | 2 |  |  |
| **10** | Палітычны маркецінг у журналістыцы: аддзелы палітычнага жыцця рэдакцый газет, радыё, тэлебачання. | 2 | -- |  |  | 2 |
|  | Усяго: | 34 | 14 | 16 |  | 4 |

**3. Вучэбна-метадычная карта**

|  |  |  |  |  |  |  |
| --- | --- | --- | --- | --- | --- | --- |
| Нумар тыдня | Нумар i назва тэмы | Назва пытанняў, якiя вывучаюцца на лекцыi | Заняткi (аб'ем аўдытор. гадзін)  ----------------------------------------------  лекцыi ! практыч. ! лабар. ! КСР  !(семiнар.) !работы !  ! ! ! | Выкарыст. наглядныя i метадычныя дапаможнiкi | Самаст. работа студэнта  ---------------  гадз. | Форма кантролю ведаў |
| 1 | 2 | 3 | 4 | 5 | 6 | 7 |
| 1. | Паліталогія журналістыкі як навуковая праблема і вучэбная дысцыпліна | 1.1 Аб’ект, прадмет і метады вывучэння. Палітычная арганізацыя грамадства. Роля журналістыкі ў функцыянаванні грамадства. Тэрміналагічны апарат. Навуковае і будзённае разуменне палітыкі. Палітычная сістэма. Палітычныя інстытуты. Палітыка як сацыяльная дзейнасць і майстэрства. Даследаванні СМІ паліталагічнай навукай. Сродкі масавай інфармацыі ў палітычнай сістэме грамадства. Тэорыя «чацвёртай улады». Грамадская думка і палітыка. Журналістыка і грамадская думка.  1.2 Паліталогія журналістыкі і паліталогія: агульныя асаблівасці. Роля палітычнага фактара ў функцыянаванні журналістыкі. Сістэма палітычнага забеспячэння развіцця СМІ. Палітычная інфраструктура ў сістэме інфраструктур журналістыкі.  1.3 Агульнанавуковыя прынцыпы паліталогіі журналістыкі. Сістэмнасць у падыходзе да з’яў, працэсаў, праблем. Адзінства тэарэтычнага і эмпірычнага даследавання. Функцыі паліталогіі журналістыкі як навукі. Метады паліталогіі журналістыкі. Сацыялагічныя метады ў працы палітычнага аглядальніка. Апытанне. Назіранне. Аналіз дакументаў. Эксперымент. Экспертыза. Праграмаванне працэдур, прававыя і этычныя нормы. Прымяненне палітычнага аналізу для падрыхтоўкі журналісцкіх выступленняў і самаацэнкі рэдакцыйнай практыкі. | 2 2 | 1 |  |  |
| 2. | Палітычная культура журналіста | 2.1 Сучасная журналістыка і яе патрэбы ў сацыяльна-палітычным бачанні з’яў і працэсаў. Структура палітычнай культуры і яе тыпалогія. Асаблівасці фарміравання новай палітычнай культуры ў Беларусі.  2.2 Праблемна-тэматычныя напрамкі паліталогіі журналістыкі. Палітычная свядомасць і палітычная дзейнасць журналіста. Палітычная сацыя­лізацыя журналіста.  2.3 Складаемыя палітычнай культуры журналіста: метадалагічныя, прафесійна-псіхалагічныя. Формы праяўлення паліталагічнай кваліфікацыі журналіста ў рэдакцыі. | 2 2 | 2 |  |  |
| 3. | Палітычныя мадэлі функцыянавання журн.-кі | 3.1 Сацыяльная дынаміка журналістыкі: шлях ад вертыкальнай да гарызантальнай структуры і тыпалогіі. Асаблівасці змешанай структуры журналістыкі.  3.2 Мадэлі функцыянавання журналістыкі пераходнага перыяду. Прэса інструментальная (не толькі калектыўны прапагандыст і калектыўны агітатар, але і калектыўны арганізатар). Гістарычны шлях ад пачатку веку да часу перабудовачнай галоснасці. Прэса як інструмент перабудовы. Закон аб друку і іншых СМІ – заключны этап цалкам інструментальнай журналістыкі і яе вертыкальнай структуры. Мадэль журналістыкі як “чацвёртай улады”. Стварэнне сеткі прыватных, камерцыйных, партыйных выданняў. Імклівае развіццё гарызантальнай структуры журналістыкі. Прэса ў ролі апазіцыі. Канструктыўная і дэструктыўная апазіцыйнасць журналістыкі. Спроба журналістыкі стаць самастойным фактарам палітычнага працэсу. Электаральная мадэль журналістыкі. Прэса як сродак поспеху на выбарах і рэферэндумах. Частковае ўзнаўленне вертыкальнай структуры журналістыкі. Дынаміка гарызантальнай структуры журналістыкі.  3.3 Уладныя, аўдыторныя і эканамічныя рэгулятары палітычных мадэляў функцыянавання журналістыкі. | 2 | 2 |  | Вуснае апытанне |
| 3. | Аб’ект, прадмет і метады паліталогі журналістыкі | Змест практычных заняткаў адпавядае праграме дысцыпліны, тэма № 1. | 2 | 2 |  |  |
| 4. | Палітычны выбар журналіста і тыпы свядомасці | 4.1 Палітычныя погляды і структура асобы. Палітычны выбар журналіста як вынік псіхалагічных установак і працэсу сацыялізацыі асобы. Сувязь паміж псіхалагічнымі і палітычнымі ўстаноўкамі чалавека. Псіхалагічныя ўстаноўкі як компас у палітычных напрамках. Базавыя псіхалагічныя тыпы свядомасці: аўтарытарны (таталітарны), ліберальны (дэмакратычны).  4.2 Спалучэнне дэмакратызму ў поглядах журналістаў з аўтарытарнымі адносінамі да ідэйных і палітычных апанентаў. Аднабаковае тэндэнцыйнае стаўленне да апанентаў.  4.3 Сацыяльныя каштоўнасці і палітычныя арыентацыі журналістаў. | 2 | 3 |  |  |
| 4. | Структура палітычнай культуры і яе тыпалогія. | Змест практычных заняткаў адпавядае праграме дысцыпліны, тэма № 2. | 2 | 3 |  | Агляд друку |
| 5. | Журналістыка і палітычныя ідэалогіі | 5.1 Ідэалогія як аб’ядноўваючы сістэматызаваны спосаб сацыяльна-групавой свядомасці. Функцыі ідэалогіі ў грамадстве. Палітычная ідэа­логія як элемент уладных адносін.  5.2 Класіфікацыя палітычных ідэалогій.  5.3 Гістарычныя трансфармацыі ўзаемадзеяння журналістыкі з палітычнай ідэалогіяй. Удзел журналістыкі ў фарміраванні палітычнай ідэалогіі дзяржавы. Ідэалогія дзяржавы і дзяржаўная ідэалогія: тоеснасць і адрозненні. Ідэалогія беларускай дзяржаўнасці. Нацыянальная ідэя ў кантэксце беларускай дзяржаўнасці. | 2 | 3 |  |  |
| 5. | Палітычныя мадэлі прэсы | Змест практычных заняткаў адпавядае праграме дысцыпліны, тэма № 3. |  | 3 |  | Апытан-не, нав. рэферат |
| 6. | Журналістыка і ўлада: ад узаемадзеяння да партнёрства | 6.1 Журналістыка і кіруючая (рэгулюючая) функцыя. Улада і рэгулюючая функцыя. Улада і журналістыка.  6.2 Аўтарытэт і прававыя, сістэмныя, ролявыя спосабы ажыццяўлення ўлады.  6.3 Журналістыка і палітычная ўлада як дзве падсістэмы грамадства. Наканаванасць узаемадзеяння. Абсалютная незалежнасць – ідэалагічная містыфікацыя. Залежнасць журналістыкі ад аўдыторыі, палітычных і эканамічных фактараў. Прынцыпы партнёрства журналістыкі і ўлады на аснове прававых норм дзяржавы | 2 2 |  |  |  |
| 6. | Палітычны выбар журналіста | Змест практычных заняткаў адпавядае праграме дысцыпліны, тэма № 4. | 2 2 |  |  | Дзелавая гульня |
| 7. | Удзел СМІ ў выбарных кампаніях | 7.1 Асноўныя функцыі выбараў – забеспячэнне магчымасці для цыві­лізаванага пераходу ўлады ад адных суб’ектаў да другіх. Кантроль СМІ за прававымі і маральна-этычнымі асновамі выбараў. Шматфункцыянальнасць выбараў: дэманстрацыя інтарэсаў; актывізацыя палітычнага ўдзелу; фарміраванне палітычнай культуры; сацыялізацыя асобы.  7.2 Асвятленне СМІ прынцыпаў выбарнага права: усеагульнасці, роўнасці, свабоднага выбару, тайнага галасавання, сумленнага падліку галасоў. Абмеркаванне ў друку недахопаў мажарытарнай і прапарцыянальнай выбарчых сістэм. Перадвыбарныя журналісцкія калізіі і культура палемікі. | 2 |  |  |  |
| 7. | 8, 9,10 | Змест практычных заняткаў адпавядае праграме дысцыпліны, тэмы № 8, 9, 10. | 2 2 |  | 2 | Апытан-не. Нав дыскусія |
|  | Прамежкавы залік ў выглядзе дыскусіі па асобных пытаннях 8, 9, 10 тэм. |  |  |  |  |  |
| **УСЯГО:** 14 16 4  лекцыйных практычных КСР  гадзін гадзін | | | | | | |

**4. інфармацыйна-метадычная частка**

**вучэбна-метадычнае забеспячэнне**

**4. 1 Асноўная літаратура.**

1. Бурдье, П. Социология политики / П. Бурдье. – М.: Socio-Logos, 1993.
2. Вараб’ёў, В.П. Паліталогія журналістыкі. Журналістыка ў сістэме ўзаемадзеяння палітычных інстытутаў грамадства. Лекцыя ў табліцах і схемах / В.П. Вараб’ёў. – Мн.: БДУ, 2003.
3. Вараб’ёў, В.П. Паліталогія журналістыкі: праграма дысцыпліны / В.П. Вараб’ёў. – Мн.: БДУ, 1998, 2003.
4. Воробьев, В.П. Система СМИ Беларуси / В.П. Воробьёв. – Мн.: Изд. центр БГУ, 2002.
5. Воробьев, В.П. Информационное поле Беларуси: Социально-политический анализ / В.П. Воробьев, Е.И. Дмитриев. – Мн.: Изд. центр БГУ, 2003.
6. Воробьев, В.П. Информационный ресурс Беларуси / Л.С. Ананич, В.П. Воробьев, В.В. Русакевич. – Мн.: МФЦП, 2004.
7. Журналистика в мире политики. Исследовательские подходы и практика участия / Ред.-сост. С.Г. Корконосенко. – СПб., 2004.
8. Засурский, И.И. Масс-медиа второй республики / И.И. Засурский. – М., 1999.
9. Лозовский, Б.Н. «Четвертая власть» и общество: на тернистом пути к согласию / Б.Н. Лозовский. – Екатеринбург, 2001.
10. Соловьев, А.И. Введение в политологию / А.И. Соловьёв, В.П. Пугачёв. – 3-е изд. – М., 2000.

**4.2 Дадатковая літаратура.**

1. Гаджиев, К.С. Средства массовой информации и политика / К.С. Гаджиев // Вестн. Моск. ун-та. Сер. 18. – 1995. – № 1.
2. Дзялошинский, И.М. Российские СМИ в избирательной кампании: уроки эффективности / И.М. Дзялошинский. – М., 1996.
3. Дунаева, И.Ш. Российская пресса в структуре политических конфликтов / И.Ш. Дунаева // Вестн. Моск. ун-та. Сер. 10. – 2000. – № 6.
4. Информационная политика: учебник / Под общ. ред. В.Д. Попова. – М.: Изд-во РАГС, 2003.
5. Качанов, Ю. Политическая топология структурирования политической действительности / Ю. Качанов. – М., 1995.
6. Основы идеологии белорусского государства: учеб. пособие / Под общ. ред. Г.А. Василевича, Я.С. Яскевич. – Минск: РИВШ, 2004.
7. Основы идеологии белорусского государства: учеб. пособие для ВУЗов / Под общ. ред. С.Н. Князева, С.В. Решетникова. – Минск: Акад. Управл. при Президенте РБ, 2004.
8. Социальное функционирование журналистики / Под ред. С.Г. Корконосенко. – СПб., 1994.
9. Социология журналистики: Очерки методологии и практики: Пособие для студентов вузов по специальности «Журналистика» / Под ред. С.Г. Корконосенко. – М., 1998.
10. Почепцов, Г.Г. Коммуникативные технологии двадцатого века / Г.Г. Почепцов. – М., 2000.
11. Шевченко, А.В. Информационная устойчивость политической системы / А.В. Шевченко. – М.: Изд-во РАГС, 2004.

**4.3 Слоўнікі-даведнікі па журналістыцы, паліталогіі, сацыялогіі.**

1. Большой толковый социологический словарь (Collins) / Пер. с англ. – М., 1999. – В 2 т.
2. Вараб’ёў, В.П. Журналістыка: ад А да Я / В.П. Вараб’ёў, С.В. Дубовік. – Мн.: Выд. цэнтр БДУ, 2002.
3. Политология: Словарь-справочник / М.А. Василик, М.С. Вершинин и др. – М., 2000.
4. Политология: Энциклопедический словарь / Общ. ред. и сост. Ю.И. Аверьянов. – М., 1993.
5. Пугачев В.П. Политология: Справочник студента / В.П. Пугачёв. – М., 1999.
6. Социологический энциклопедический словарь / Ред.-коорд. Г.В. Осипов. – М., 2000.

**Формы бягучага, прамежкавага і выніковага кантролю**

**па дысцыпліне “Паліталогія журналістыкі”.**

Для бягучага кантролю паспяховасці студэнтаў рэкамендуецца выкарыстанне сістэмы рэйтынгавай ацэнкі ведаў на працягу ўсяго семестра.

Прамежкавымі формамі кантролю засваення дысцыпліны з’яўляюцца вуснае апытанне, тэсты, а таксама: падрыхтоўка рэфератаў, публіцыстычных аглядаў, навуковых дакладаў, удзел у рабоце студэнцкай навукова-даследчай лабараторыі па праблемах палітычнай журналістыкі і паліталогіі журналістыкі; актыўнасць у практычнай журналістыцы (падрыхтоўка дзвюх публікацый); матываваны і творчы ўдзел у студэнцкай навуковай канферэнцыі, дзелавых гульнях, круглых сталах, прэс-канферэнцыях і брыфінгах; ініцыятыўнае выкананне ролі мадэратара і апанента падчас практычных заняткаў і вучэбных дыскусій.

**Кантралюемая самастойная работа студэнтаў.**

1. Падрыхтоўка публіцыстычных аглядаў СМІ па актуальных праблемах функцыянавання журналістыкі як палітычнага інстытута грамадства.

2. Праца з лексікаграфічнымі крыніцамі, даведнікамі, энцыклапедыямі. Параўнальны аналіз розных інтэрпрэтацый журналісцкіх, паліталагічных тэрмінаў у іх адпаведнасці падзеям палітычнага жыцця, абгрунтаванню ўласнага выбару і перспектыў.

3. Аналітычная распрацоўка паведамленняў аб грамадска-палітычным становішчы прэсы, канфліктах прэсы, дыскусіях па актуальных праблемах журналістыкі.

4. Падрыхтоўка дзвюх публікацый па палітычнай праблематыцы.

5. Арганізацыя дзелавой гульні «Патрабуецца журналіст».

6. Маніторынг удзелу прэсы ў важнай палітычнай падзеі краіны (выданне па выбары).

7. Вучэбна-даследчая работа студэнтаў (ВДРС) сканцэнтравана на ўдзеле ў дзейнасці навуковай лабараторыі (гуртка) палітычнай журналістыкі і праблем паліталогіі журналістыкі і падрыхтоўцы навуковых дакладаў да штогадовай студэнцкай навуковай канферэнцыі (красавік).

**Пратакол узгаднення рабочай праграмы**

**па вывучаемай вучэбнай дысцыпліне**

**з iншымi дысцыплiнамi спецыяльнасцi**

|  |  |  |  |
| --- | --- | --- | --- |
| Назва дысцыпліны,  з якой патрабуецца ўзгадненне | Назва кафедры | Прапановы аб змяненнях у змесце вучэбнай праграмы  па вывучаемай вучэбнай дысцыпліне | Рашэнне, прынятае кафедрай, якая распрацоўвала вучэбную праграму (з указаннем даты і нумара пратакола) |
| 1. Сацыялогія журналістыкі | кафедра |  |  |
| 2. Псіхалогія журналістыкі | сацыялогіі |  |  |
| 3. Прававыя асновы журналістыкі | журналістыкі |  |  |

**Дапаўненні і змяненні да вучэбнай праграмы**

**па вывучаемай вучэбнай дысцыпліне**

на \_\_\_\_\_/\_\_\_\_\_ навучальны год

|  |  |  |
| --- | --- | --- |
| №№  пп | Дапаўненні і змяненні | Падстава |
|  |  |  |

Вучэбная праграма перагледжана і узгоднена на пасяджэнні кафедры

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пратакол № \_\_\_\_ от \_\_\_\_\_\_\_\_ 20\_\_ г.)

(назва кафедры)

Загадчык кафедры

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(вучоная ступень, вучонае званне) (подпіс) (імя, імя па бацьку, прозвішча)

Зацвярджаю

Дэкан факультэта

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(вучоная ступень, вучонае званне) (подпіс) (імя, імя па бацьку, прозвішча)